Как работи предсрочното обратно изкупуване
В края на всяка от първите четири години се сравнява нивото на базовия индекс с началното му ниво. Ако индексът е достигнал или надхвърлил 1% доходност, продуктът се изкупува автоматично и предсрочно:
1. 1-ва година: ≥ 101% от началното ниво
1. 2-ра година: ≥ 102%
1. 3-та година: ≥ 103%
1. 4-та година: ≥ 104%
При настъпване на предсрочното обратно изкупуване инвеститорът получава 100% от номинала плюс натрупаната до този момент лихва.
Какво показват историческите тестове
При исторически тестове, базирани от 2000 г., в над 99% от случаите има предсрочно обратно изкупуване в рамките на първите три години.
1. 1-ва година: 77,48%
1. 2-ра година: 18,67%
1. 3-та година: 3,61%
1. 4-та година: 0,18%
1. Падеж: 0,07%
Тези резултати показват, че в преобладаващата част от случаите продуктът е приключвал в рамките на първите една до три години, като при предсрочно обратно изкупуване се изплаща натрупаната лихва.
Базов индекс
Goldman Sachs Momentum Builder Focus Index представлява диверсифицирана стратегия, която инвестира в акции, облигации, суровини и парични средства. Информация за индекса: https://www.solactive.com/Indices/?index=DE000SL0BNJ6
*историческите резултати и тестове не представляват гаранция за бъдещо представяне.
Пример как работи продуктът
В края на 1-та година: ако индексът е ≥ 101% от началното си ниво, т.е. е реализирал минимум 1% ръст, продуктът се изкупува автоматично. Инвеститорът получава 100% от главницата + 7.5% натрупана лихва. Ако индексът е под 101%, продуктът продължава към втората година.
В края на 2-та година: ако индексът е ≥ 102%, продуктът се изкупува предсрочно. Инвеститорът получава 100% от главницата + 15% натрупана лихва (7.5% за всяка от двете години). По този начин до 4- та година.
В края на 4-та година: при ниво на индекса ≥ 104%, инвеститорът получава 100% от главницата + 30% натрупана лихва.
Ако нито едно от условията за предсрочно прекратяваме не е изпълнено през първите четири години, продуктът ще падежира на 5-та година. На падежа инвеститорът получава 100% от първоначално инвестирания капитал + 100% участие в положителното представяне на индекса
Например, ако след 5 г. индексът е реализирал +5% спрямо началното си ниво, инвеститорът би получил 100% от главницата + 5% доходност. Ако индексът е например -10% за петгодишен период, инвеститорът е защитен и ще получи 100% от главницата.




Такси:
- такса за администриране в размер на 0.005% месечно от стойността на активите в портфейла към края на всеки месец => 0.06% /година
- такса ФКИ – 0.01% /година (не се дължи, ако клиента е професионален инвеститор) – Фонд за компенсиране на инвеститорите
- общо годишни разходи при договор за Доверително управление: 0.07%  
- разходи за целия период от 5г.  (ако не настъпи автоматично предсрочно прекратяване) – 0.35%.  

*Възнаграждението за дистрибутиране и структуриране на продукта са включени в цената , която се заплаща за придобиване на продукта
